Aarhuus Stifts-Tidende, 1798-09-22
Fra Wien skrives: En overordentlig Coureer fra Constantinopel har nu bragt officiel Beretning om de Franskes Landgang i Egypten. Følgende Proclamation har Buonaparte strax efter sin Landgang udgivet i det arabiske Sprog: "J den naadige og barmhiertige Guds Navn: Gud er ene Gud &c. Man har længe længtes efter det nuværende Øieblik som er bestemt til de Egyptiske Beyers Straf. Disse, som ere komne fra de Georgiske Bierge og fra Bazars, vover at ødelægge et saa skiønt Land, har i lang Tid insultered den franske Nation, og behandlet den med Foragt, samt paa mange Maader undertrykket de franske Kiøbmænd. Nu kommer Buonaparte, den franske Republiks General. Han er her, og den Almægtige, begge Verdeners Herre, har beseglet Beyernes Herredømmes Ødelæggelse. Egyptens Jndvaanere, naar Beyerne siger: Franskmændene ere komne for at forstyrre eders Religion, saa er det aabenbare Bedragerie. Siig disse, at jeg er kommen for at udrive de Fattige af Tyrannernes Hænder, og at Franskmændene, mere end disse, tilbeder det høieste Væsen, og ærer Propheten og hans hellige Koran. Alle Mennesker ere hinanden lige i Guds Øine. Kuns Forstand, Duelighed og Videnskaber giør Forskiel mellem dem. Da nu Beyerne ikke besidder disse Egenskaber, hvorledes kan de da være værdige til at beherske Landet, Og dog have de uhyre Eiendomme, smukke Slavinder, fortreffelige Heste og prægtige Palaier. Har de dertil faaet udelukkede Privilegium af Gud? Hvis det er saaledes, saa maae de fremvise den; thi den Høieste som er retfærdig og barmhiertig mod alle Mennesker, vil at ingen af Egypternes Jndvaanere for Eftertiden hindres fra at stræbe efter de første Embeder og opnaae de høieste Værdigheder. Beyernes Tyrannie og Gierrighed har ruineret det forhen saa folkerige og veldyrkede Egypten. Franskmændene ere sande Musselmænner. De har for kort Tid siden omstyrtet den pavelige Stoel, som ophidsede de Christne mod Jslams Tilhængere, derefter droge de til Malta og fordrev de Vantroende, som indbildte sig at de af Gud vare skabte til at be kiempe Musselmændene. Til alle Tider har Franskmændene været sande Venner af den Osmanske Keiser og hans Fiender været deres. Saa gid Sultanens Rige evig vedvarer, men Egyptens Beyer, vore Modstandere, blive tilintetgjorte og nedtraadte i Støvet. For de Jndvaanere som forene sig med os, beopagter en nøie Neutralitet eller underkaste sig os, ere vi et got Budskab, men de som griber til Vaaben imod os for Beyerne, vente der skrækkelige Dødsstraffe paa Der skal ikke være nogen Lykke for dem, eller noget Spor blive tilbage af dem. 1) Alle Stæder paa 3 Mile i Omkreds fra den Vei som den franske Armee tager, skal sende deres fornemste Jndvaanere til Generalen, og erklære at de underkaste sig, opplante det franske Flag og ved Siden deraf det Tyrkiske. 2) Enhver Bye, som modsætter sig den franske Armee, skal afbrændes. 3) Enhver Stads Scheiker og de fornemste Mænd, skal forsegle Beyernes Eiendomme og sørge for at ikke det mindste deraf kommer bort. 4) Scheikerne, Kadis og Jmans, skal passe deres Forretninger, og holde deres Bønner i Moscheerne. Alle Jndvaanere i Egypten vil takke det høieste Væsen og anstille offentlige Bønner for Beyernes Tilintetgiørelse. Maatte den høieste Gud give Osmannernes Sultans Berømmelse evig Vedvarenhed. Maatte han opholde den franske Armee, forbande Mamelukkerne og forbedre den egyptiske Nations Skjebne.